wannaphong/clean_thaiwikipedia huggingface dataset:
# ปฏิกิริยาสะเทิน
ในทางเคมี ปฏิกิริยาสะเทิน  หรือ ปฏิกิริยาการสะเทิน หรือ ปฏิกิริยาลบล้างฤทธิ์ ก็เรียก เป็นปฏิกิริยาเคมี ซึ่งกรดและเบสทำปฏิกิริยากันเกิดเป็นเกลือ บ่อยครั้งที่เกิดน้ำเป็นผลิตภัณฑ์ด้วย แต่ไม่จำเป็นเสมอไป ปฏิกิริยาสะเทินระหว่างกรดและเบสอาร์เรเนียส จะทำให้เกิดน้ำด้วยเสมอ ดังสมการ
YOH + HX → XY + H2O

เมื่อ Y และ X เป็นไอออนบวกและไอออนลบที่มีค่าประจุเป็น +1 และ -1 ตามลำดับ XY จะเป็นเกลือที่เกิดขึ้น ตัวอย่างปฏิกิริยารูปนี้ เช่น ปฏิกิริยาระหว่างโซเดียมไฮดรอกไซด์กับกรดไฮโดรคลอริก โดยมีโซเดียมเป็น Y และคลอรีนเป็น X 

HCl + NaOH → NaCl + H2O

ผลิตภัณฑ์ที่ได้จากปฏิกิริยาข้างต้น คือ น้ำและเกลือแกงสามัญ

ปฏิกิริยาสะเทินสามารถพิจารณาได้เป็นสมการไอออนสุทธิ เช่น

H+ + OH- → H2O

การแสดงนี้คลาดเคลื่อน อย่างไรก็ดี เพราะไฮโดรเจนไอออน (H+) แท้จริงแล้วมิได้เกิดขึ้นในสารละลายระหว่างปฏิกิริยาสะเทิน ที่จริงแล้ว ไฮโดรเนียมไออน (H3O+) ต่างหากที่เกิดขึ้น ซึ่งเป็นผลตามสมการด้านล่าง
H+ + H2O → H3O+

เมื่อพิจารณาไฮโดรเนียมไออน สมการไอออนสุทธิแท้จริงจะเป็น
 H3O,+ + OH- → 2H2O

ในปฏิกิริยาไม่ใช้น้ำเป็นตัวทำละลาย (non-aqueous) มีความเป็นไปได้น้อยว่าจะเกิดน้ำขึ้น อย่างไรก็ดี กรดกับเบสจะมีการให้โปรตอนเสมอ (ตามทฤษฎีกรด-เบสเบรินสเตด-บาวรี) เนื่องจากมีนิยามกรดและเบสหลายอย่าง ปฏิกิริยาทั้งหลายจึงอาจถูกพิจารณาว่าเป็นปฏิกิริยาการสะเทินได้ ซึ่งทั้งหมดด้านล่างนี้อาจถูกพิจารณาว่าเป็นปฏิกิริยาสะเทินได้ตามนิยามแตกต่างกัน 

HCl + NaOH → NaCl + H2O
2HCl + Mg → MgCl2 + H2

2HCO2H + MgO → Mg(HCO2)2 + H2O

HF + NH3 → NH4F

บ่อยครั้ง ปฏิกิริยาสะเทินเป็นปฏิกิริยาคายความร้อน ตัวอย่างเช่น ปฏิกิริยาระหว่างโซเดียมไฮดรอกไซด์กับกรดไฮโดรคลอริก ตัวอย่างของการสะเทินแบบดูดความร้อน เช่น ปฏิกิริยาระหว่างโซเดียมไบคาร์บอเนต (โซดาทำขนม) กับกรดน้ำส้ม (น้ำส้มสายชู)

การสะเทินหมายถึงการทำให้เป็นกลาง ในทางเคมี "เป็นกลาง" หมายถึง pH เท่ากับ 7

 การนำไปใช้ 
 วิธีการไทเทรตทางเคมีใช้สำหรับวิเคราะห์กรดหรือเบสเพื่อหาความเข้มข้นที่ไม่ทราบค่า สามารถใช้พีเอชมิเตอร์หรือพีเอชอินดิเคเตอร์ซึ่งแสดงจุดสะเทินโดยเปลี่ยนสีอย่างชัดเจน การคำนวณปริมาณสัมพันธ์อย่างง่ายโดยทราบปริมาตรของสารที่ต้องการทราบโมลาริตี และที่ทราบปริมาตรและโมลาริตีของสารที่เติมไป จะให้ค่าเป็นโมลาริตีของสารที่ต้องการทราบนั้น
 กรดกระเพาะเกินในกระเพาะอาหาร (การย่อยกรด) สะเทินโดยการย่อยโซเดียมไบคาร์บอเนตหรือตัวสะเทินอื่น เช่น แอนตาซิด
 การสะเทินนั้นยังสามารถใช้เพื่อลดความเจ็บปวดของหนามพิษจากแมลงและพืชได้ เหล็กไนผึ้งสามารถสะเทินได้ด้วยอัลคาไลน์และเหล็กไนต่อสะเทินได้ด้วยกรด (ซึ่งแท้จริงแล้วการสะเทินมิได้ลดความเจ็บปวด ความเป็นกรดในเหล็กไนมิใช่สาเหตุของการคัน แต่เป็นสารเคมีอื่นในพิษ สาเหตุที่ความเจ็บปวดลดลงนั้นเป็นผลทางจิตวิทยามากกว่า)

 การคำนวณ 
ในปฏิกิริยาการสะเทิน จำนวนโมลของกรดกับเบสที่ใช้นั้นต้องเท่ากัน ดังนั้น สูตรจึงเป็นดังนี้
a × [A] × Va = b × [B] × Vb

เมื่อ a เป็นจำนวนของไฮโดรเจนกรด และ b เป็นค่าคงที่ซึ่งบอกว่าเบสสามารถรับไออน H3O+ ได้มากเท่าใด [A] แทนความเข้มข้นของกรด และ [B] แทนความเข้มข้นของเบส  Va คือปริมาตรของกรด และ Vb คือปริมาตรของเบส
# เธอกับฉัน
เธอกับฉัน เป็นนิตยสารวัยรุ่นภาษาไทย ที่มีมาตั้งแต่ปี พ.ศ. 2526 โดยในช่วงแรกเป็นเล่มบาง ๆ ข้างในพิมพ์ด้วยกระดาษปรู๊ฟแทรกอาร์ตมัน 4 สีบ้าง ออกเป็นรายปักษ์ และมีการปรับปรุง เปลี่ยนแปลงทั้งในส่วนรูปแบบ เนื้อหา ทีมงาน กันอยู่หลายครั้ง จนล่าสุดตั้งแต่ฉบับที่ 570 มีการเปลี่ยนแปลงรูปแบบหัวหนังสือใหม่ นำมาเรียงเลื่อมกันและเพิ่มคำภาษาอังกฤษ U&Me และปรับการวางแผงเป็นรายเดือน 

เนื้อหามีความหลากหลาย เป็นเรื่องเกี่ยวกับวัยรุ่น เริ่มจากส่วน Beauty & Style เป็นเรื่องราวเกี่ยวกับการดูแลสุขภาพ เครื่องแต่งกาย เสื้อผ้า หน้า ผม ต่อมาเป็นส่วน Celebities' Talk รวมคอลัมน์เกี่ยวกับแฟชั่น บันเทิง สัมภาษณ์คนดัง ท่องเที่ยว ฯลฯ และส่วน Campus รวมเรื่องราวของวัยรุ่น แกะรอย 'เธอกับฉัน'  health4teen.com

บรรณาธิการสุดท้ายคือ กานดา สายทุ้ม เป็นบรรณาธิการคนที่ 8"เธอกับฉัน" กับบ.ก.คนที่ 7 sanook.com เธอกับฉัน ปิดตัวในปี 2555GQ Top 10: 10 นิตยสารไทยสุดฮิตในอดีต...ที่วาร์ปไปจากแผง

ลักษณะเนื้อหาในยุคแรก ๆ ประกอบด้วยแฟชั่น สัมภาษณ์ดารา นักร้อง และงานเขียนจากกองบรรณาธิการ เช่น นิยาย เรื่องสั้น คอลัมน์ประกวดบทกวี พอในยุคของพจน์ อานนท์ได้เพิ่มคอลัมน์เกี่ยวกับดารา นักร้องต่างประเทศเข้ามา และในยุคของสยุมพร เริ่มมีการโฆษณาเชิงพาณิชย์ขึ้นมาเรื่อย ๆ จากแต่เดิมเป็นเพียงการโฆษณาแฝงประวัติของนิตยสารเธอกับฉัน

 บรรณาธิการ 
 สถาพร เชื้อมงคล (2526)
 สรศักดิ์ จุลมณี (2527)
 สยุมพร บุตรนา (2528)
 พจน์ อานนท์ (2531)
 ลาวัลย์ แสงอาทิตย์ (2536)
 พิชัย สายทุ้ม (2538)
 ชาญยุทธ จันทร์กระจ่าง (2541)
 กานดา สายทุ้ม (2546)
# เบอร์นาเบ้ วิลลาแคมโป
เบอร์นาเบ้ วิลลาแคมโป  นักมวยสากลชาวฟิลิปปินส์ เกิดเมื่อ 6 มิถุนายน พ.ศ. 2486 ที่เมือง โตเลโด จังหวัดเซบู ฉายา แรดน้อย สถิติการชก 61 ครั้ง ชนะ 34 (น็อค 22) เสมอ 5 แพ้ 22 

 ประวัติ 

วิลลาแคมโปเคยขึ้นชิงแชมป์โลกรุ่นฟลายเวท WBC กับชาติชาย เชี่ยวน้อย ซึ่งสู้กับชาติชายได้อย่างสูสีจนครบ 15 ยกและเป็นฝ่ายแพ้คะแนนไป โดยที่ก่อนหน้านั้นไม่เคยมีใครคาดคิดว่าเขาจะสู้กับชาติชายได้ครบยก

หลังจากแพ้ชาติชายไปแล้ว วิลลาแคมโปมีโอกาสขึ้นชิงแชมป์โลกรุ่นฟลายเวท WBA เมื่อ พ.ศ. 2512 และเป็นฝ่ายชนะคะแนน ฮิโรยูกิ เอบิฮาระ คู่ปรับเก่าของโผน กิ่งเพชร ได้เป็นแชมป์โลก วิลลาแคมโปมาป้องกันแชมป์ครั้งแรกกับเบิกฤกษ์ ชาติวันชัย ที่ กรุงเทพฯเมื่อ พ.ศ. 2513 ผลปรากฏว่าเบิกฤกษ์เป็นฝ่ายชนะคะแนนไปอย่างไม่ประทับใจเท่าใดนักเพราะยกท้ายๆ เมื่อเบิกฤกษ์หมดแรงชกวงนอกไม่ได้ผลก็หันมาใช้วิธีกอดรัด ไม่ให้วิลลาแคมโปที่เดินบุกตลอดเข้ามาชกวงในได้ 

เมื่อเสียแชมป์ไปแล้ว วิลลาแคมโปขึ้นชกอีก 3 ครั้ง ในช่วง พ.ศ. 2515 – 2517 วิลลาแคมโปไม่ได้ขึ้นชกอีกเลย กลับมาชกอีกครั้งเมื่อ พ.ศ. 2518 ชนะน็อค เรย์ นาคูมา ยก 4 ที่ ฟิลิปปินส์ ช่วง พ.ศ. 2521 – 2522 วิลลาแคมโปขึ้นชกอีกหลายครั้งแต่แพ้น็อคเป็นส่วนใหญ่ รวมทั้งแพ้น็อค เนตรน้อย ศ.วรสิงห์ ยก 5 วิลลาแคมโปจึงแขวนนวมไปในปี พ.ศ. 2522 นี้เอง

 เกียรติประวัติ 

 แชมป์โลกรุ่นฟลายเวท WBA
 ชิง 19 ตุลาคม 2512 ชนะคะแนน ฮิโรยูกิ เอบิฮาระ ที่ ญี่ปุ่น
 เสียแชมป์ 5 เมษายน 2513 แพ้คะแนน เบิกฤกษ์ ชาติวันชัย ที่ กทม.
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวทเมื่อ 15 พฤษภาคม 2511 เสมอกับ สึโยชิ นากามูระ ที่ ญี่ปุ่น
 ชิงแชมป์โลกรุ่นฟลายเวท WBC เมื่อ 10 พฤศจิกายน 2511 แพ้คะแนน ชาติชาย เชี่ยวน้อย ที่ กทม.
# ออทูไนต์
ออทูไนต์ (Autunite) (Ca (UO2) 2 (PO4) 2·10-12H2O) เป็นแร่ในกลุ่มฟอสเฟตhttp://www.sarun2006.com/index.php?lay=show&ac=article&Id=528111&Ntype=4

 ประวัติ 
มาจากชื่อเมืองโอเติง (Autun) ในประเทศฝรั่งเศส

 แหล่งที่พบ 
 ในประเทศไทย
 พบได้ในจังหวัดเชียงใหม่
 ในต่างประเทศ
 แหล่งที่สำคัญพบอยู่ใกล้เมืองออทูน ประเทศฝรั่งเศส 
 แหล่งอื่นๆ พบในประเทศเยอรมนี อังกฤษ และสหรัฐอเมริกา

 ประโยชน์ 
เป็นสินแร่ยูเรเนียม
# วอลเตอร์ แม็คโกแวน
วอลเตอร์ แมคโกแวน (Walter McGowan) นักมวยสากลชาวสกอตแลนด์ เกิดเมื่อ 13 ตุลาคม พ.ศ. 2485 เป็นอดีตแชมป์โลกรุ่นฟลายเวท สถิติการชก 40 ครั้ง ชนะ 32 (น็อค 14) เสมอ 1 แพ้ 7 
วอลเตอร์ แมคโกแวน (Walter McGowan) เกิดเมื่อ 13 ตุลาคม พ.ศ. 2485 ที่ สกอตแลนด์   
 ประวัติ 
แมคโกแวนเป็นบุตรชายของโทมัส แมคโกแวน ที่เคยชกมวยในชื่อ โจอี กันส์ แมคโกแวนเคยชกมวยสากลสมัครเล่นมาก่อนที่จะชกมวยสากลอาชีพ โดยเริ่มชกมวยอาชีพเมื่อ พ.ศ. 2504 ชนะน็อค จอร์จ แมคดาเด ยก 3 จากนั้น แมคโกแวน ได้ครองแชมป์เครือจักรภพ ชกชนะ แจ๊กกี้ บราวน์ เมื่อ พ.ศ. 2506 จากนั้น ชกป้องกันตำแหน่ง ชนะคิลเลอร์ ซาโลมอนจากจาเมกา ต่อมาใน พ.ศ. 2507 แมคโกแวนขึ้นชิงแชมป์ยุโรป กับซัลวาโตเร่ บูร์รูนี ที่โรม ปรากฏว่าแมคโกแวนเป็นฝ่ายพ่ายแพ้ไป

ในเดือนธันวาคม พ.ศ. 2508 แมคโกแวนขึ้นชิงแชมป์ยุโรปรุ่นแบนตัมเวทกับ ทอมมาโซ กัลป์ลีที่อิตาลี ปรากฏว่าเสมอกันไป ต่อมาในเดือนมิถุนายน พ.ศ. 2509 แมคโกแวนขึ้นชกกับบูร์รูนีอีกครั้งโดยครั้งนี้เป็นการชิงแชมป์โลกรุ่นฟลายเวทของสภามวยโลก ปรากฏว่าแมคโกแวนเป็นฝ่ายชนะคะแนน ได้ครองแชมป์โลก

จากนั้น แมคโกแวนขึ้นชกชิงแชมป์เครือจักรภพรุ่นแบนตัมเวท ชนะคะแนนอลัน รุดกิน และในเดือนธันวาคม พ.ศ. 2509 แมคโกแวนมาป้องกันแชมป์โลกรุ่นฟลายเวทในประเทศไทย เป็นฝ่ายแพ้ ชาติชาย เชี่ยวน้อยไป แมคโกแวนชกแก้มือกับชาติชายอีกครั้งในเดือนกันยายน พ.ศ. 2510 ปรากฏว่าแมคโกแวนเป็นฝ่ายแพ้อีก ต่อมาในเดือนพฤษภาคม พ.ศ. 2511 แมคโกแวนเสียแชมป์เครือจักรภพอังกฤษรุ่นแบนตัมเวท ใดดยแพ้คะแนนอลัน รุดกิน หลังจากนั้น แมคโกแวนขึ้นชกชนะอีก 6 ครั้ง ก่อนจะแขวนนวมไป โดยขึ้นชกครั้งสุดท้ายเมื่อเดือนพฤศจิกายน พ.ศ. 2512 ชนะ โดเมนิโก อันโตนีโอ ชิโลริโอ

แมคโกแวนเป็นนักมวยสากลชาวสกอตแลนด์คนแรกที่ได้รับการยกย่องในงานเฉลิมพระชนมพรรษาสมเด็จพระราชินีใน พ.ศ. 2509 และได้รับการเสนอชื่อเข้าสู่หอเกียรติยศนักกีฬาชาวสกอตแลนด์ใน พ.ศ. 2545

 เกียรติประวัติ 

 แชมป์เครือจักรภพรุ่นฟลายเวท 
 ชิง 2 พฤษภาคม 2506 ชนะน็อค แจ๊คกี บราวน์ ยก 12 ที่ สกอตแลนด์
 ป้องกันแชมป์ครั้งที่ 1, 12 กันยายน 2506 ชนะน็อค คิลเลอร์ ซาโลมอน ยก 9 ที่ สกอตแลนด์
 แชมป์โลกรุ่นฟลายเวท
 ชิง 14 มิถุนายน 2509 ชนะคะแนน ซัลวาโตเร่ เบอร์รูนี่ ที่ อังกฤษ
 เสียแชมป์ 30 ธันวาคม 2509 แพ้น็อค ชาติชาย เชี่ยวน้อย ยก 9 ที่ กทม.
 แชมป์เครือจักรภพรุ่นแบนตัมเวท
 ชิง 6 กันยายน 2509 ชนะคะแนน อลัน รุดดิน ที่ อังกฤษ
 เสียแชมป์ 13 พฤษภาคม 2511 แพ้คะแนน อลัน รุดดิน ที่ อังกฤษ
 เคยชิงแชมป์ต่อไปนี้แต่ไม่สำเร็จ
 ชิงแชมป์ยุโรปรุ่นฟลายเวทเมื่อ 24 เมษายน 2507 แพ้คะแนน ซัลวาโตเร่ เบอรูนี่ ที่ อิตาลี
 ชิงแชมป์ยุโรปรุ่นแบนตัมเวทเมื่อ 3 ธันวาคม 2508 เสมอกับ ทอมมาโซ กัลลี ที่ อิตาลี
 ชิงแชมป์โลกรุ่นฟลายเวท เมื่อ 19 กันยายน 2510 แพ้น็อค ชาติชาย เชี่ยวน้อย ยก 7 ที่ อังกฤษ
# เออร์บิโต้ ซาลาวาเรีย
เออร์บิโต้ ซาลาวาเรีย (Erbito Salavarria) นักมวยสากลชาวฟิลิปปินส์ เกิดเมื่อ 20 มกราคม พ.ศ. 2489 ที่ มะนิลา สถิติการชก 53 ครั้ง ชนะ 39 (น็อค 11) เสมอ 3 แพ้ 11

 ประวัติ 
เออร์บิโต้ ซาลาวาเรีย เป็นนักมวยสากลชาวฟิลิปปินส์ ที่เคยครองแชมป์โลกรุ่นฟลายเวททั้งของสามคมมวยโลกและสภามวยโลก เริ่มชกมวยสากลอาชีพเมื่อ พ.ศ. 2506 ได้ครองแชมป์โลกรุ่นฟลายเวท WBC ครั้งแรกเมื่อชนะน็อคชาติชาย เชี่ยวน้อย ยก 2 เมื่อ พ.ศ. 2513 และเสียแชมป์ให้เบตูลิโอ กอนซาเลซเมื่อ พ.ศ. 2514 ใน พ.ศ. 2518 เขาได้ครองแชมป์โลกรุ่นฟลายเวท WBA เมื่อชนะซูซูมุ ฮานากาตะ และต่อมาก็เสียแชมป์ให้อัลฟอนโซ โลเปซใน พ.ศ. 2519 เขาแขวนนวมไปเมื่อ พ.ศ. 2521 หลังจากชกแพ้หลายครั้ง

 เกียรติประวัติ 

 แชมป์ฟิลิปปินส์รุ่นฟลายเวท (2510, 2511 -2512)
 แชมป์ OPBF รุ่นฟลายเวท 
 ชิง 16 ตุลาคม 2512 ชนะน็อค สึโยชิ นากามูระ ยก 12 ที่ ฟิลิปปินส์
 ป้องกันแชมป์ครั้งที่ 1, 4 มีนาคม 2513 ชนะน็อค ชิเกรุ ทาเรมิสุ ยก 2 ที่ ญี่ปุ่น
 ป้องกันแชมป์ครั้งที่ 2, 21 มิถุนายน 2513 ชนะคะแนน วิทยา เพลินจิต ที่ ฟิลิปปินส์ 
 ป้องกันแชมป์ครั้งที่ 3, 20 กุมภาพันธ์ 2514 ชนะคะแนน แฮรี่ ฮาเยส ที่ ฟิลิปปินส์
 ป้องกันแชมป์ครั้งที่ 4, 5 สิงหาคม 2515 ชนะคะแนน โช ดองกี ที่ ฟิลิปปินส์
 แชมป์โลกรุ่นฟลายเวท WBC
 ชิง 7 ธันวาคม 2513 ชนะน็อค ชาติชาย เชี่ยวน้อย ยก 2 ที่ กทม.
 ป้องกันแชมป์ครั้งที่ 1, 30 เมษายน 2514 ชนะคะแนน ซูซูมุ ฮานากาตะ ที่ ฟิลิปปินส์
 ป้องกันแชมป์ครั้งที่ 2, 20 พฤศจิกายน 2514 เสมอกับ เบตูลิโอ กอนซาเลส ที่ เวเนซุเอลา
 แชมป์โลกรุ่นฟลายเวท WBA
 ชิง 1 เมษายน 2518 ชนะคะแนน ซูซูมุ ฮานากาตะ ที่ ญี่ปุ่น
 ป้องกันแชมป์ครั้งที่ 1, 7 ตุลาคม 2518 ชนะคะแนน ซูซูมุ ฮานากาตะ ที่ ญี่ปุ่น
 เสียแชมป์ 27 กุมภาพันธ์ 2519 แพ้น็อค อัลฟองโซ โลเปซ ยก 15 ที่ ฟิลิปปินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวทเมื่อ 20 ธันวาคม 2510 แพ้คะแนน สึโยชิ นากามูระ ที่ ญี่ปุ่น
 ชิงแชมป์โลกรุ่นฟลายเวท WBC เมื่อ 9 กุมภาพันธ์ 2516 แพ้คะแนน เวนิส บ.ข.ส. ที่ กทม.
# เอียง ซารี
เอียง ซารี (Ieng Sary; , เอียง สารี; เกิดเมื่อ 24 ตุลาคม พ.ศ. 2468 - 4 มีนาคม พ.ศ. 2556) เป็นผู้ร่วมก่อตั้งและสมาชิกระดับสูงของเขมรแดง เป็นสมาชิกของคณะกรรมการกลางของพรรคคอมมิวนิสต์กัมพูชา ที่นำโดยพล พต และเข้าร่วมรัฐบาลของกัมพูชาประชาธิปไตยในฐานะรัฐมนตรีว่าการกระทรวงการต่างประเทศและรองนายกรัฐมนตรี เขาเป็นที่รู้จักในชื่อสหายหมายเลข 3 โดยเขามีอำนาจสั่งการเป็นอันดับ 3 รองจากพล พตและนวน เจีย ภรรยาของเขา เอียง ธิริทธ์ เป็นรัฐมนตรีว่าการกระทรวงกิจการสังคม เอียง ซารี ถูกจับกุมใน พ.ศ. 2550 ในข้อหาอาชญากรรมต่อมนุษยชาติ แต่เสียชีวิตด้วยโรคหัวใจล้มเหลวก่อนมีคำตัดสิน

 ชีวิตช่วงแรก 
เอียง ซารี เกิดที่หมู่บ้านญานฮัวในจังหวัดจ่าวิญ เวียดนามใต้ เมื่อ พ.ศ. 2468 พ่อของเขา กิม เรียม เป็นชาวขแมร์กรอม แม่ของเขาคือจัน ทิลอย เป็นชาวจีนอพยพที่อพยพมายังเวียดนามพร้อมครอบครัวตั้งแต่ยังเด็ก แต่ในศาลเมื่อเดือนกุมภาพันธ์ พ.ศ. 2554 เขากล่าวว่าแม่ของเขาเป็นเลือดผสมระหว่างชาวเวียดนามและลูกหลานชาวจีนSann Rada, Transcript of Trial Proceedings-Case File Nº 002/19-09-2007-ECCC/TC, Day 4-5 December 2011, Extraordinary Chambers in the Courts of Cambodia, retrieved 29 October 2013 ซารีมีชื่อเดิมเป็นภาษาเวียดนามว่ากิม จัง แต่เขาเปลี่ยนมาใช้ชื่อปัจจุบันเมื่อเข้าร่วมกับเขมรแดง เขาเข้าเรียนในโรงเรียนสีสุวัตถิ์ในพนมเปญ เช่นเดียวกับพล พต เขาหมั้นกับเขียว ธิริทธ์ก่อนไปศึกษาต่อที่ปารีส ในระหว่างที่เรียนในปารีส ซารีนิยมเข้ากับกลุ่มหัวรุนแรง และเข้าร่วมกับพรรคคอมมิวนิสต์ฝรั่งเศส เขาแต่งงานกับธิริทธิ์ที่ฝรั่งเศสเมื่อ พ.ศ. 2494

 ชีวิตช่วงกลาง 
หลังจากกลับสู่กัมพูชา เขาเข้าร่วมในคณะกรรมการกลางของพรรคแรงงานกัมพูชาในเดือนกันยายน พ.ศ. 2503Chandler, David P., Revising the Past in Democratic Kampuchea: When Was the Birthday of the Party?: Notes and Comments, in Pacific Affairs, Vol. 56, No. 2 (Summer, 1983), pp. 288–300. หลังจากการล่มสลายของสาธารณรัฐเขมรเมื่อ 17 เมษายน พ.ศ. 2518 เขาได้เชื้อเชิญผู้ที่อพยพไปอยู่ต่างประเทศให้เข้าร่วมในการสร้างกัมพูชาขึ้นมาใหม่ แต่เมื่อคนกลุ่มนี้ไปถึงกลับถูกจับ และส่งเข้าศูนย์กักกันBBC News, Top Khmer Rouge diplomat in court. 30 June 2008 ในช่วงสิ้นปี พ.ศ. 2520 เขาปฏิเสธการเจรจาอย่างเปิดเผยเกี่ยวกับผู้อพยพชาวกัมพูชา จนกระทั่งถูกโค่นอำนาจใน พ.ศ. 2522 ต่อมา เอียง ซารีได้รับอภัยโทษจากพระนโรดม สีหนุใน พ.ศ. 2539 เขาเป็นผู้ก่อตั้งขบวนการสหภาพแห่งชาติประชาธิปไตยแยกตัวออกมาจากพรรคสามัคคีแห่งชาติกัมพูชา
 การจับกุม 
thumb|เอียง ซารีและนวนเจียในศาล
เอียง ซารีซึ่งอาศัยในพนมเปญอย่างเปิดเผยกับภรรยาถูกจับกุมเมื่อ 12 พฤศจิกายน พ.ศ. 2550 ในพนมเปญEd Johnson and Paul Tighe, "Khmer Rouge Foreign Minister Arrested in Cambodia", Bloomberg L.P., 12 November 2007. ในข้อหาอาชญากรรมสงครามและอาชญากรรมต่อมนุษยชาติ"Ex-official of Khmer Rouge and wife arrested for crimes against humanity" , Associated Press (International Herald Tribune), 12 November 2007. และในวันที่ 16 ธันวาคม พ.ศ. 2552 เขาถูกกล่าวหาในข้อหาฆ่าล้างเผ่าพันธุ์ชนกลุ่มน้อยชาวเวียดนามและมุสลิมในกัมพูชา"Genocide charges for two former Khmer Rouge Leaders"
 เสียชีวิต 
ซารีเสียชีวิตในพนมเปญเมื่อ 14 มีนาคม พ.ศ. 2556 เขามีปัญหาเกี่ยวกับโรคหัวใจและถูกส่งตัวไปโรงพยาบาลในวันที่ 4 มีนาคม พ.ศ. 2556 ด้วยปัญหาเกี่ยวกับลำไส้ ร่างของเขาถูกเผาก่อนนำไปฝังที่บันเตียนเมียนเจย ทนายของฝ่ายผู้สูญเสียในการฆ่าล้างเผ่าพันธุ์กล่าวว่าการเสียชีวิตของเขาทำให้การทำงานของศาลแคบลงจำกัดการค้นหาความจริงและการตัดสิน
# หมันทอง
หมันทอง หรือ บวนทง  เป็นที่ปรึกษาคนสำคัญคนหนึ่งของโจโฉ เข้ารับราชการกับลิยอย มีการเชิญซิหลงให้เข้ากับโจโฉ วางแผนรบในศึกกัวต๋อกับศึกผาแดง และช่วยโจหยินรักษาเมืองอ้วนเซีย โดยบอกกับโจหยินว่า"กวนอูซึ่งบุกเราครั้งนี้เห็นเป็นโอกาสทองของเราแล้ว เพราะถ้าง่อก๊กโจมตีกวนอูเมื่อใด กวนอูจะถอยทัพไปเอง" และเป็นจริงอย่างที่หมันทองบอกทุกประการ นอกจากนี้หมันทองก็ได้ช่วยงานโจผีและโจยอย ฮ่องเต้องค์ 1 และ 2 แห่งวุยก๊กในการบริหารบ้านเมือง เมื่อตอนที่ลกซุนนำทหารเข้าบุกวุยก๊กตอนใต้นั้น หมันทองก็ได้เป็นกุนซือให้กับพระเจ้าโจยอย ในช่วงที่จูกัดเหลียงบุกวุยก๊กนั้น หมันทองก็ได้ออกรบและสามารถป้องกันดินแดนได้ ดังจะเห็นที่ขงเบ้งบุกกิสานครั้งที่ 5

หมันทองมีบทบาทสำคัญในยุทธการที่หับป๋าในปี ค.ศ.233 ซุนกวนได้นำกองทัพ 100,000 บุกมาที่หับป๋าอีกรอบ หมันทองได้ทำการขออนุญาตโจยอยในการสร้างปราสาทใหม่เพื่อเตรียมการป้องกัน เกณฑ์ทหารอาสาทำคบเพลิงจำนวนมาก เพื่อใช้ทำลายเครื่องกระทุ้งของกองทัพง่อก๊กโดยอาศัยแรงลม และรวมถึงการลอบโจมตีและวางเพลิงฐานของกองทัพง่อ ซึ่งหมันทองได้สร้างผลงานในศึกครั้งนี้ไว้มาก
# อัล-อิจญ์ติฮาด อัล-อิสลามียะห์
กลุ่มอิจญ์ติฮาด อัล-อิสลามี (Ijthihad al-Isalamiya,الاتحاد الإسلامية) เป็นขบวนการทางการเมืองในประเทศโซมาเลีย ก่อตั้งขึ้นในสมัยที่ประธานาธิบดีมุฮัมมัด สะอิด บารีปกครองประเทศอย่างเผด็จการในช่วง พ.ศ. 2534 – 2536 กลุ่มนี้ต้องการเปลี่ยนให้โซมาเลียเป็นรัฐอิสลาม

ความขัดแย้งระหว่างกลุ่มการเมืองต่างๆในโซมาเลียยังเกิดขึ้นอย่างต่อเนื่อง แม้ว่าสะอิด บารีจะหมดอำนาจไปเมื่อ พ.ศ. 2536 แล้วก็ตาม สหประชาชาติได้ส่งกองกำลังรักษาสันติภาพนำโดยสหรัฐอเมริกา ปากีสถาน และมาเลเซียเข้าไปรักษาการณ์ในโซมาเลีย ความไม่พอใจทหารสหรัฐทำให้ชาวโซมาเลียในกรุงโมกาดิชูลุกฮือขึ้น เกิดการสู้รบนาน 15 วัน กลุ่มอิจญ์ติฮาดถูกกล่าวหาว่าอยู่เบื้องหลังเหตุการณ์นี้ 

กลุ่มอิจญ์ติฮาดยังถูกกล่าวหาอีกว่าเป็นกลุ่มที่สนับสนุนและเข้าแทรกแซงชนกลุ่มน้อยมุสลิมในเอธิโอเปียระหว่าง พ.ศ. 2539 – 2540 และอยู่เบื้องหลังการลักพาตัวเจ้าหน้าที่กาชาดสากล 8 คนในโซมาเลียเมื่อ พ.ศ. 2541 รวมถึงการโจมตีชาวยิวในเคนยา กลุ่มนี้ถูกจัดให้เป็นกลุ่มก่อการร้ายโดยรัฐบาลสหรัฐอเมริกาเมื่อ 5 ธันวาคม พ.ศ. 2544
# เล่าเปียว
เล่าเปียว (ค.ศ. 142-208) ชื่อรอง จิ่งเชิง  เป็นขุนนางและขุนศึกที่มีชีวิตอยู่ในช่วงปลายราชวงศ์ฮั่นตะวันออก เขาเป็นที่รู้จักกันดีที่สุดในการดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ตั้งแต่ปี ค.ศ. 192 จนกระทั่งเสียชีวิตในปี ค.ศ. 208 นอกจากนี้เขายังเป็นสมาชิกของราชวงศ์ฮั่นผ่านทางบรรพบุรุษของเขาคือ เจ้าชายหลิวอวี่ พระราชโอรสองค์ที่ 5 ของจักรพรรดิฮั่นจิง เล่าเปียวถูกอธิบายว่าเป็นผู้ชายที่หล่อเหลาและสูงกว่าแปดชี่ (1.86 เมตร)(长八尺馀，姿貌甚伟。) Sanguozhi vol.06

 ชีวิต 
เมื่อราชวงศ์ฮั่นตะวันออกเผชิญหน้ากับกบฏโพกผ้าเหลืองในปี ค.ศ. 184 เล่าเปียวดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ต่อมาเล่าเปียวเริ่มทำสงครามกับอ้วนสุด และซุนเกี๋ยน ซึ่งเป็นข้ารับใช้ของเขา ระหว่างยุทธการที่เซียงหยาง ซุนเกี๋ยนได้รับคำสั่งจากอ้วนสุดให้โจมตีเล่าเปียว เล่าเปียวแต่งตั้งให้หองจอบัญชาการกองกำลังต่อต้านซุนเกี๋ยน หองจอพ่ายแพ้ต่อซุนเกี๋ยนแต่ฝ่ายหลังถูกลูกธนูยิงเสียชีวิต ทำให้การสู้รบจบลงด้วยชัยชนะของกองกำลังของเล่าเปียว หลายปีต่อมา ลูกชายคนโตสองคนของซุนเกี๋ยนคือซุนเซ็กและซุนกวน ทำให้เล่าเปียวต้องพบกับปัญหาไม่จบสิ้นขณะที่พวกเขาพยายามล้างแค้นให้กับการตายของบิดา อย่างไรก็ตาม พวกเขามุ่งเป้าไปที่หองจอซึ่งเป็นขุนพลภายใต้เล่าเปียวแทนที่จะเป็นเล่าเปียว

ประมาณ ค.ศ. 200 หลังจากโจโฉได้รับชัยชนะอย่างเด็ดขาดเหนืออ้วนเสี้ยวในยุทธการที่กัวต๋อ เล่าเปียวยังคงเป็นกลาง แม้จะเป็นขุนศึกเพียงคนเดียวที่สามารถต่อต้านอำนาจของขุนศึกทั้งสองได้ อย่างไรก็ตาม ในที่สุดเล่าเปียวก็ตัดสินใจให้ที่พักพิงแก่เล่าปี่ ซึ่งเป็นศัตรูของโจโฉและเป็นญาติสายเลือดเดียวกัน สิ่งนี้ทำให้เล่าเปียวตกเป็นเป้าหมายความโกรธแค้นของโจโฉในขณะที่เล่าปี่ก่อกบฏต่อโจโฉก่อนที่โจโฉจะทำสงครามกับอ้วนเสี้ยว หลังจากที่โจโฉรวมจีนตอนเหนือสำเร็จในปี ค.ศ. 208 เขาก็นำกองทัพขนาดใหญ่ลงใต้เพื่อพิชิตเกงจิ๋ว ด้วยความสัมพันธ์ที่ย่ำแย่ระหว่างเล่าเปียวและเล่าปี่อันเป็นผลมาจากการแทรกแซงของตระกูลของชัวมอทำให้ผู้คนของเล่าเปียวต้องเผชิญกับความยากลำบาก ยิ่งไปกว่านั้น กองทัพของซุนกวนได้ชัยชนะและสังหารหองจอในยุทธการที่กังแฮและท้ายที่สุดก็ทำลายแนวป้องกันของเล่าเปียวทางตะวันออก

ไม่นานหลังจากที่กองทัพหลักของโจโฉเริ่มบุกเกงจิ๋ว เล่าเปียวก็เสียชีวิตด้วยอาการป่วย(建安十三年，太祖征表，未至，表病死。) Sanguozhi, vol.06[(建安)十三年，曹操自将征表，未至。八月，表疽发背卒。] Houhanshu, vol.74 part 2  ผู้สืบทอดของเล่าเปียวซึ่งเป็นบุตรชายคนเล็กของเขาคือเล่าจ๋อง เลือกที่จะยอมจำนนแทนที่จะต่อต้านการรุกรานของโจโฉ บุตรชายคนโตของเล่าเปียวคือเล่ากี๋ ซึ่งไม่เห็นด้วยกับเล่าจ๋องได้เข้าร่วมกับเล่าปี่ที่หลบหนีซึ่งนำไปสู่ยุทธนาวีที่ผาแดง

ผลที่ตามมาของยุทธนาวีครั้งนั้นได้แบ่งเกงจิ๋วของเล่าเปียวออกเป็นสามส่วน เกงจิ๋วยังคงเป็นจุดสู้รบสำคัญตลอดปลายราชวงศ์ฮั่นและจนถึงยุคสามก๊ก เนื่องจากเป็นตำแหน่งทางยุทธศาสตร์ที่สำคัญระหว่างทั้งสามก๊ก โดยมีการต่อสู้หลายครั้งเพื่อปกครองเกงจิ๋ว
# อก
อก (อังกฤษ: thorax) เป็นส่วนหนึ่งของร่างกายของสัตว์ที่อยู่ระหว่างศีรษะและท้อง

ในสัตว์เลี้ยงลูกด้วยน้ำนม อกเป็นบริเวณของร่างกายที่เกิดจากกระดูกอก (sternum) , กระดูกสันหลังส่วนอก (thoracic vertebra) , และกระดูกซี่โครง (rib) นับตั้งแต่คอไปจนถึงกะบังลม แต่ไม่รวมถึงรยางค์บน (upper limb) อวัยวะที่สำคัญที่อยู่ภายในช่องอกเช่น หัวใจ, ปอด รวมถึงหลอดเลือดจำนวนมากมาย อวัยวะภายในช่องอกจะถูกปกป้องด้วยกระดูกซี่โครงและกระดูกอก

thumb|ไตรโลไบต์แบ่งร่างกายออกเป็น 3 ส่วนหลักๆ ได้แก่ หัว (cephalon) ซึ่งมีตา, ส่วนปาก และอวัยวะรับความรู้สึก เช่น หนวด (antennae) , ส่วนอกซึ่งแบ่งเป็นปล้องๆ (ในบางชนิด การเป็นปล้องช่วยให้สามารถม้วนตัวได้) , ส่วนหาง หรือ pygidium

สำหรับในแมลงและไตรโลไบต์ (trilobite) ซึ่งเป็นสัตว์ที่สูญพันธุ์ไปแล้ว อกเป็นส่วนหนึ่งของบริเวณหลักๆ 3 ส่วน (tagmata) ของร่างกายซึ่งแบ่งออกได้เป็นปล้องย่อยๆ อีกหลายปล้อง บริเวณนี้จะเป็นบริเวณที่มีปีกและขายึดเกาะหรือเป็นบริเวณแผ่นข้อต่อหลายแผ่นในไตรโลไบต์ ในแมลงส่วนใหญ่ อกจะแบ่งออกเป็น 3 ส่วน คือ prothorax, mesothorax, และ metathorax ในแมลงที่มีอยู่ในปัจจุบัน ส่วน prothorax จะไม่มีปีกแต่จะมีขาในตัวเต็มวัย ส่วนปีกจะมีอยู่บ้างในส่วนของ mesothorax และโดยทั่วไปจะอยู่ที่ metathorax แต่ปีกอาจจะลดรูป หรือเปลี่ยนแปลงไปทำหน้าที่เฉพาะ (เช่นในแมลงวัน ปีกในปล้อง metathorax จะลดรูปเป็นอวัยวะช่วยในการทรงตัวเล็กๆ ชื่อว่า halteres) แมลงในอันดับย่อย Apocrita ในอันดับแตนจะมีท้องปล้องแรกรวมกับ metathorax เป็นโครงสร้างที่เรียกว่า propodeum ดังนั้นแมลงในอันดับย่อยนี้ อกจะประกอบไปด้วย 4 ปล้อง เรียกส่วนอกใหม่ว่า mesosoma

ส่วนอกของแมลงสามารถแบ่งย่อยออกเป็นส่วนต่างๆ หลากหลาย ที่สำคัญได้แก่ส่วนหลัง (notum) , ส่วนข้าง (pleuron มีอยู่ข้างละ 1 อัน) , และส่วนท้อง (sternum) ในแมลงบางชนิดส่วนต่างๆ เหล่านี้จะประกอบด้วยแผ่นโครงกระดูกภายนอกอิสระ 1 อันหรือหลายอันโดยมีเยื่อแผ่นระหว่างกันเรียกว่า sclerites
# เตียวสิ้ว
เตียวสิ้ว  เป็นหลานของเตียวเจ เตียวสิ้วเป็นเจ้าเมือง 4 หัวเมืองได้แก่ เกียมแฮ อันจงก๋วน เตงเชีย และ อ้วนเซีย
มีกาเซี่ยงเป็นที่ปรึกษา และได้ส่งเตียวต๊กลูกชายของตนไปดูแลเมืองเตงเชียแทนตน  โดยมีเลียวตู้เป็นที่ปรึกษา อยู่ที่เมืองเตงเชียด้วย ขณะที่โจโฉชอบบุกมาที่เมืองเตงเชียอยู่เรื่อยก็เลยให้เลียวตู้ช่วยป้องกันเมือง
เตงเชียและสามารถป้องกันเมืองเตงเชียไว้ได้ในที่สุดโจโฉก็จัดทัพไปบุกเมืองเตงเชียอีกเลียวตู้รายงานให้เตียวสิ้วว่าการรบกับโจโฉหลายครั้งไม่ดี และแนะนำให้เตียวสิ้วเป็นพันธมิตรกับโจโฉ
# โปรวินเชียลลีก 2551 รอบคัดเลือก กลุ่ม 4
รายชื่อสโมสร
 กระบี่
 นครศรีธรรมราช
 ปัตตานี
 ยะลา ตรัง
 ประจวบคีรีขันธ์
 ภูเก็ต
 ระนอง (เจ้าภาพ)

 รอบแรก  
  สาย A 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  ยะลา  3  2  1  0  8  3  +5  7   2  ระนอง  3  1  2  0  7  6  +1  5 3  ตรัง  3  1  1  1  5  8  -3  4  4  นครศรีธรรมราช  3  0  0  3  5  8  -3  0  1234|-
!1. ตรัง
| style = "background:#98A1B2" | ||4-3 ||0-4 ||1-1
|-! style="background:#F0F0F0;"
!2. นครศรีธรรมราช
||3-4 || style="background:#98A1B2" | ||0-1 ||2-3
|-
!3. ยะลา
||4-0 ||1-0 || style="background:#98A1B2" | ||3-3
|-! style="background:#F0F0F0;"
!4. ระนอง
||1-1 ||3-2 ||3-3 || style="background:#98A1B2" |
|-
|}
|}

 สาย B  
{|width=
| valign = "top" |
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  กระบี่  3  3  0  0  3  0  +3  9   2  ประจวบคีรีขันธ์  3  1  1  1  4  4  0  4 3  ภูเก็ต  3  1  0  2  3  3  0  3  4  ปัตตานี  3  0  1  2  2  5  -3  1 

| valign = "top" |
{| align="center" cellspacing="0" cellpadding="3" style="background-color: #f9f9f9; font-size: 90%; text-align: center" class="wikitable"
|-style="background:#F0F0F0;"
!align="left"| !!1!!2!!3!!41. กระบี่ 1-0 1-0 1-02. ประจวบคีรีขันธ์0-1  2-2 2-13. ปัตตานี0-1 2-2  0-24. ภูเก็ต0-1 1-2 2-0 

 รอบ นีอกเอาท์ 

ชิงอันดับที่ 3 ยะลา (3)0 - 0(1) ระนอง
# เทียหยก
เทียหยก หรือ เฉิง ยู่ (ค.ศ. 141 - ธันวาคม ค.ศ. 220) ชื่อเดิมว่า เฉิง หลี่ ชื่อรองว่า จงเต๋อ เป็นขุนนางฝ่ายบุ๋นที่มีชีวิตในช่วงปลายปลายราชวงศ์ฮั่นตะวันออก เขาเป็นที่ปรึกษาของโจโฉ ขุนศึกที่กลายมาเป็นผู้นำรัฐบาลส่วนกลางของราชวงศ์ฮั่นโดยพฤตินัยในช่วงเวลานั้น เขาเสียชีวิตในเดือนธันวาคม ค.ศ. 220 - ไม่นานหลังจากที่โจผี บุตรชายของโจโฉ ได้แย่งชิงราชบังลังก์จากจักรพรรดิฮั่นเซี่ยนตี้(พระเจ้าเหี้ยนเต้) ผู้เป็นจักรพรรดิองค์สุดท้ายของราชวงศ์ฮั่นตะวันออก และสถาปนารัฐเฉาเว่ย์(วุยก๊ก) เหตุการณ์ดังกล่าวถือว่าเป็นจุดเริ่มต้นของยุคสามก๊กในประเทศจีน เทียหยกได้ถูกบรรยายว่า เป็นชายร่างสูง(ประมาณ 1.91) ที่มีหนวดเครายาวที่สวยงาม เขาเป็นชาวอำเภอตงอา เมืองตองกุ๋น(ตงจุ้น) มณฑลกุ๋นจิ๋วคือมณฑลซานตงในปัจจุบัน เขายังเป็นที่รู้จักจากความเชียวชาญด้านยุทธวิธีการทหาร ซึ่งได้ช่วยให้โจโฉสามารถเอาชนะอ้วนเสี้ยวในยุทธการที่กัวต๋อในปี ค.ศ. 200 และรวบรวมอำนาจแผ่นดินจีนทางตอนเหนือไว้ได้ เป็นที่ยอมรับกันอย่างกว้างขวางว่า ผลงานมากมายของเขาได้วางรากฐานของรัฐเฉาเว่ย์ ภายหลังจากเทียหยกได้ถึงแก่กรรม โจผีได้อวยยศฐาบรรดาศักดิ์หลังมรณกรรมเป็นเจ้าพระยาผู้เป็นที่เคารพ(ซู่โหว) เพื่อเป็นเกียรติแก่ความน่าเคารพนับถืออันไม่อาจล่วงละเมิดได้ของเทียหยก

 ครอบครัว 
ลูกชาย เทียบู

 การรบที่สำคัญ 
1.ยุทธการปราบลิโป้

2.ยุทธการกัวต๋อ

3.ยุทธนาวีเซ็กเพ็ก

 เข้ารับราชการ 
เทียหยกนั้นเข้ารับราชการตามคำเชิญของซุนฮก ร่วมกับกุยแก หมันทอง ลิยอย อิกิ๋ม มอกาย เล่าหัว และ เตียนอุย
# โปรวินเชียลลีก 2551 รอบคัดเลือก กลุ่ม 3
รายชื่อสโมสร 
 กาฬสินธุ์
 นครพนม
 มหาสารคาม (เจ้าภาพ)
 ร้อยเอ็ด
 สุรินทร์
 อำนาจเจริญ
 อุบลราชธานี ชัยภูมิ
 บุรีรัมย์
 มุกดาหาร
 เลย
 หนองคาย
 อุดรธานี

 รอบแรก 
 สาย A 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  กาฬสินธุ์  2  1  1  0  5  3  +2  4  2  มหาสารคาม  2  1  1  0  5  4  +1  4  3  อุบลราชธานี  2  0  0  2  3  6  -3  0  123'''1. กาฬสินธุ์ 2-2 3-12. มหาสารคาม2-2  3-23. อุบลราชธานี1-3 2-3 

 สาย B 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  บุรีรัมย์  2  2  0  0  8  2  +6  6  2  นครพนม  2  1  0  1  3  4  -1  3  3  หนองคาย  2  0  0  2  3  8  -5  0  123'''1. นครพนม 0-3 3-12. บุรีรัมย์3-0  5-23. หนองคาย1-3 2-5 

 สาย C 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  เลย  2  2  0  0  7  1  +6  6  2  ชัยภูมิ  2  1  0  1  3  2  +1  3  3  ร้อยเอ็ด  2  0  0  2  0  7  -7  0  123'''1. ชัยภูมิ 2-0 1-22. ร้อยเอ็ด0-2  0-53. เลย2-1 5-0 

 สาย D 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  สุรินทร์  3  3  0  0  11  2  +9  9   2  อุดรธานี  3  2  0  1  7  5  +2  6 3  มุกดาหาร  3  1  0  2  4  7  -3  3  4  อำนาจเจริญ  3  0  0  3  2  10  -8  0  1234'''1. มุกดาหาร 0-4 2-0 2-32. สุรินทร์4-0  5-1 2-13. อำนาจเจริญ0-2 1-5  1-34. อุดรธานี3-2 1-2 3-1 

 รอบ Knock-Out